**Al-Muraysi' g'azoti** (arabcha: ) milodiy 627-yilning dekabr oyida musulmonlarning Banu Mustaliq qabilasiga qarshi yurishi hisoblanadi.

Dastlabki hujum
---------------

Islomiy manbalarga ko‘ra, Banu Mustaliq qabilasi musulmonlarga qarshi Uhud jangida Qurayshni qo‘llab-quvvatlagan va ularning safiga qo‘shilgan. Qabila vakillari Makkaga olib boradigan asosiy yo'lni boshqargan, bu esa musulmonlarning shaharga yetib borishlariga to'sqinlik qilgan. 

Muhammad Zu Qarod g‘azotidan qaytganidan ikki oy o‘tib, Banu Mustaliq qabilasi unga hujum qilishga hozirlik ko‘rayotgani haqidagi mish-mishlarni eshita boshlaydi. Ushbu ma'lumotning haqiqiy yoki yolg'on ekanligini aniqlash maqsadida Muhammad Burayda ibn al-Hasib al-Aslamiy ismli kishini yuboradi. Bu paytda Banu Mustaliq ham Muhammadning ularga qarshi hujum qilishga tayyorlanayotganiga ishongan edi. Shuning uchun ular ham musulmonlar tomonga o'z ayg'oqchilarini yuboradi, biroq ularning odamlari musulmonlar tomonidan qo'lga olinib, o'ldiriladi.

Banu Mustaliq qabilasi a'zolari qarshi tomonni e'tiborsiz qoldirib, chorva mollariga suv ichirayotgan paytda musulmonlar ular tomonga hujum qiladi. Banu Mustaliq qabilasiga hamroh bo'lgan arablar bu voqeadan xabar topgach, jon saqlash maqsadida qochib ketishadi. Yurish davomida xalifa Abu Bakr Siddiq muhojirlar qo'mondoni, Sa'd ibn Uboda esa ansorlar qo'mondoni etib tayinlangan edi. Ikki qoʻshin dengiz boʻyida, Makkadan bir oz uzoqlikda joylashgan al-Muraysiy nomli quduq yaqinida bir-biriga qarshi kurash olib boradi. Ular bir soat davomida kamondan o'q uzib bilan jang qilishadi. Musulmonlar kamon o'qlariga qarshi tezlik bilan oldinga siljib borishadi, ular Banu Mustaliq qabilasi vakillarini o'rab olishadi va butun qabila oilalari, podalari va qo'ylarini asirga olishadi. Jang musulmonlarning to‘liq g‘alabasi bilan yakunlanadi.

Ali ibn Abu Tolib yaralangan bir necha Banu Mustaliq vakillarini o'ldiradi. Ular orasida Molik va uning o'g'li ham bor edi.

Bundan tashqari 200 oila asirga olinadi, 200 ta tuya, 5000 ta qoʻy, echki, shuningdek, katta miqdordagi uy-roʻzgʻor buyumlari o'lja qilib olinadi. Olingan uy-ro'zg'or buyumlari keyinchalik talabgorlar orasidan eng ko'p narx qo'ygan kishilarga sotiladi.

Ammo jangda shunday bir voqea yuz beradiki, Uboda ibn al-Somit oʻzining ansoriy urugʻdoshlaridan biri Hishom ibn Subabohni dushman vakillaridan bo'lgan Hishom deb oʻylab, beixtiyor oʻldirib qo'yadi.

Yana qarang
-----------

* Muhammadning yurishlari roʻyxati
* Muhammadning harbiy faoliyati
* Muhammadning harbiy faoliyati

Manbalar
--------

1. ↑  Watt, W. Montgomery*. Muhammad at Medina*. Oxford At The Clarendon Press, 1956 — 341 bet.
2. ↑  J. M. B. Jones (1957). "The Chronology of the "Mag̱ẖāzī"-- A Textual Survey". *Bulletin of the School of Oriental and African Studies, University of London* **19** (2): 251. doi:10.1017/S0041977X0013304X.
3. 1 2  „The Battle of Banu Al-Mustaliq – I". *Islamweb*. Qaraldi: 2016-yil 22-dekabr.
4. ↑  „Sunan Abi Dawud 2633 – Jihad (Kitab Al-Jihad) – كتاب الجهاد – Sunnah.com – Sayings and Teachings of Prophet Muhammad (صلى الله عليه و سلم)". *sunnah.com*. Qaraldi: 2021-yil 19-avgust.
5. ↑  Watt, W. Montgomery*. Muhammad at Medina*. Oxford University Press, 1956 — 35 bet. ISBN 978-0-19-577307-1.
6. ↑  Al Tabari (1997), *Volume 8, Victory of Islam*, Michael Fishbein tomonidan tarjima qilingan, State University of New York Press, 56-bet, ISBN 978-0-7914-3150-4
7. ↑  *Ahmed Ali Abdel-Qader Muhammad al-Maqrizi.* „Battle with Banu Mustaliq". *With prophet*. Qaraldi: 2020-yil 30-yanvar.